
PAPRASTOJO REMONTO DARBŲ ADRESU STANIŪNŲ G. 68, PANEVĖŽYS,
PIRKIMO SUTARTIS (projektas)
2025 m. kovo .. d. Nr. 
Panevėžys
Panevėžio mokymo centras, juridinio asmens kodas 306137642 (toliau – Užsakovas), registruotas LR juridinių asmenų registre adresu J. Basanavičiaus 23A, Panevėžys, atstovaujamas direktoriaus Donato Bakšio, veikiančio pagal įstaigos įstatus, ir .............................., juridinio asmens kodas ..................... (toliau – Rangovas), registruotas LR juridinių asmenų registre adresu ................................................, atstovaujama ........................................., veikiančio pagal ............................, toliau kartu vadinami Šalimis, o kiekvienas atskirai – Šalimi, sudarė šią Paprastojo remonto darbų adresu Staniūnų g. 68, Panevėžys, pirkimo sutartį (toliau – Sutartis) ir susitarė dėl toliau išvardintų sąlygų.
1. SĄVOKOS
	1.1. Darbai – visi darbai, kuriuos pagal Sutartį privalo atlikti Rangovas.
1.2. Darbų pradžia – Statybvietės perdavimo ir priėmimo akto (Sutarties priedas Nr. 8) pasirašymo data.

	1.3. Darbų atlikimo terminas – laikas, skaičiuojamas nuo Darbų pradžios iki Darbų perdavimo – priėmimo akto pasirašymo dienos.

	1.4. Darbų perdavimo-priėmimo aktas – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 7.4 punktu.

	1.5. Darbų pradžia – Statybvietės perdavimo-priėmimo akto pasirašymo data arba data po 14 dienų kai įsigaliojo Sutartis, jeigu statybvietės perdavimo-priėmimo aktas per šį dienų skaičių nėra pasirašytas. 

	1.6. Įranga – prietaisai ir mechanizmai sudarantys Darbus ar jų dalį.

	1.7. Medžiagos – visa tai, kas turi sudaryti Darbus ar jų dalį (išskyrus Įrangą).

	1.8. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.

	1.9. Rangovo pasiūlymas – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti Darbus pagal Užsakovo nustatytas viešojo Darbų pirkimo sąlygas. 

	1.10. Rangovo personalas – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus.

	1.11. Statybvietė – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 5.1 punktu.

	1.12. Subrangovas – asmuo Rangovo pasiūlyme ir Sutartyje įvardintas kaip Subrangovas arba kiti asmenys, paskirti Rangovo vykdyti dalį Darbų.

	1.13. Sutarties galiojimas – Sutartis įsigalioja Sutarties Šalims pasirašius Sutartį ir Rangovui pateikus tinkamą Sutarties įvykdymo užtikrinimą. Sutartis galioja iki visiško Sutartyje numatytų įsipareigojimų įvykdymo. 

	1.14. Bendra Sutarties kaina – Sutarties 4.1 punkte nurodyta suma, kuri turi būti sumokėta Rangovui už laiku, tinkamai atliktus Darbus pagal Sutartį.

	1.15. Užsakovo personalas – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.


SUTARTIES DALYKAS
2.1. Rangovas įsipareigoja atlikti ir perduoti Paprastojo remonto (mokomojo korpuso II aukšto koridoriaus ir vienos iš laiptinių remontas), adresu Staniūnų g. 68, Panevėžys, darbus (toliau – Darbai) Sutartyje numatytomis sąlygomis ir terminais nurodytais 7.1 punkte, bei, reikalui esant, ištaisyti defektus, o Užsakovas įsipareigoja sudaryti Rangovui būtinas sąlygas Darbams atlikti, priimti kokybiškai atliktus Darbus ir sumokėti už juos Sutartyje nurodytomis sąlygomis ir tvarka.
2.2. Darbų atlikimo vieta – Staniūnų g. 68, Panevėžys.
2.3. Pirkimo dokumentai ir Rangovo pasiūlymas yra neatskiriamos šios Sutarties dalys. Jų reikalavimai yra privalomi Sutarties Šalims.

3. BENDROSIOS NUOSTATOS
	3.1. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.

	3.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
3.2.1. šios Sutarties sąlygos;
3.2.2. Rangovo pasiūlymas;
3.2.3. techninė specifikacija;
3.2.4. Rangovo lokalinė sąmata;
3.2.5. aiškinamieji raštai;
3.2.6. Subrangovų sąrašas;
3.2.7. kiti Sutartį sudarantys dokumentai (jeigu yra).

	3.3. Sutarties sąlygų pagrindiniai duomenys:

		Pavadinimas
	Punktas
	Duomenys ir sąlygos

	Sutarties kainos apskaičiavimo būdas
	4.3
	Fiksuotos kainos kriterijus

	Užsakovo skiriamas asmuo atsakingas už sutarties vykdymą
	14.6
	Ūkio ir techninio personalo skyriaus vedėjas
Dainius Daugėla, tel. +370 676 76553,
el. paštas: dainius.daugela@paneveziomc.lt

	Asmuo, atsakingas už Sutarties ir Susitarimų paskelbimą CVP IS
	14.7
	Viešųjų pirkimų specialistė 
Virginija Brazdžiūnienė, tel.: +370 656 58439, 
el. paštas: virginija.brazdziuniene@paneveziomc.lt 

	Tiekėjo skiriamas asmuo atsakingas už Sutarties vykdymą
	14.5
	

	Darbų atlikimo terminas
	7.1
	Visi Darbai turi būti atlikti iki 2025-08-18.

	Darbų atlikimo termino pratęsimas
	7.2
	Darbų atlikimo terminas pratęsiamas nebus.

	Delspinigiai dėl Darbų vėlavimo
	5.6
	0,02 % Sutarties kainos per dieną 

	Delspinigiai dėl vėluojančio mokėjimo 
	6.23
	0,02 % laiku neapmokėtos sumos per dieną 

	Sutarties įvykdymo užtikrinimo dokumentas
	8.1
	Banko garantija 
arba
Draudimo bendrovės laidavimo draudimo liudijimas 

	Sutarties įvykdymo užtikrinimo suma 
	8.2
	_____________ eurų
(ne mažiau 10 % Sutarties kainos)

	Bendra Sutarties kaina, 
	4.1
	............................ eurų 
(suma skaičiais ir žodžiais)

	iš kurių PVM sudaro 
	4.1
	............................ eurų 
(suma skaičiais ir žodžiais)





4. SUTARTIES KAINA IR ATSISKAITYMO TVARKA
4.1. Bendra Sutarties kaina be PVM yra ............. . € (................................................................ eurai .. ct), PVM sudaro ................. € (................................................................................. eurai .. ct). Bendra Sutarties kaina su PVM (toliau – Sutarties kaina) yra ................. € (............................................. eurai .. ct). Jei suma skaičiais neatitinka sumos žodžiais, teisinga laikoma suma žodžiais.
4.2. Į bendrą Sutarties kainą įeina darbo jėgos, mechanizmų ir Medžiagų kaina, mokesčiai, draudimo, transportavimo ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos.
4.3. Šiai Sutarčiai taikoma fiksuotos kainos kainodara.
4.4. Rangovas privalo iki kiekvieno kalendorinio mėnesio 25 dienos pateikti Užsakovo paskirtam asmeniui atsakingam už sutarties vykdymą (toliau – Atsakingam asmeniui) pasirašytą ataskaitinio laikotarpio Atliktų darbų aktą (Sutarties priedas Nr. 10), Ataskaitinis laikotarpis mėnuo nuo praėjusio kalendorinio mėnesio 25 d. iki einamojo kalendorinio mėnesio 24 dienos įskaitytinai.
4.5. Atliktų darbų akte Rangovas nurodo atliktų darbų ir sunaudotų medžiagų kiekius ir kainas.
4.6. Atsakingas asmuo privalo pasirašyti atliktų darbų aktą arba pateikti Rangovui motyvuotą nepritarimą atliktų darbų aktui ar jo daliai per 5 (penkias) darbo dienas nuo jo gavimo.
4.7. Rangovas, gavęs Užsakovo nepritarimą Atliktų darbų aktui, gali arba pataisyti atliktų darbų aktą ir iš naujo pateikti patvirtinimui, arba pateikti Užsakovui Atliktų darbų aktą tai daliai, su kuria Užsakovas sutinka, o likusią dalį įtraukti į vėlesnį atliktų darbų aktą.
4.8. Po to kai Rangovas gauna Užsakovo pasirašytą Atliktų darbų aktą, jis privalo per 5 (penkias) darbo dienas elektroniniu būdu per SABIS sistemą pateikti Užsakovui elektroninę sąskaitą faktūrą mokėtinai sumai.
4.9. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis.
4.10. Apmokėjimas už įvykdytus Darbus atliekamas per 30 (trisdešimt) kalendorinių dienų sąskaitos faktūros pateikimo Užsakovui dienos. Užsakovas neturi prievolės apmokėti Rangovo sąskaitą faktūrą, jei anksčiau aprašyta tvarka nėra patvirtintas Atliktų darbų aktas.
4.11. Užsakovas atlieka mokėjimus už Darbus ne dažniau kaip vieną kartą per mėnesį.
4.12. Atliktų darbų aktas yra skirtas įvertinti per ataskaitinį laikotarpį atliktų darbų vertę atsiskaitymo tikslais ir jo sudarymas nereiškia, kad užsakovas priėmė darbus. Todėl Rangovas neturi teisės vienašališkai sudaryti Atliktų darbų akto.
4.13. Jeigu bet kuriuo momentu po Atliktų darbų akto sudarymo paaiškėja, kad į jį įtraukti Darbai buvo atlikti netinkamai, Užsakovas pribalo nedelsdamas pateikti dėl jų pretenziją Rangovui. Tokiu atveju Užsakovas turi teisę sulaikyti mokėjimus Rangovui, atitinkančius tokių Darbų vertę, iki tol, kol, Rangovas pašalina nustatytus defektus ir Šalys tai patvirtina. Jeigu netinkamai atliktų darbų vertė viršija likusią pagal Sutartį Rangovui mokėtiną Sutarties kainos dalį, Užsakovas turi teisę dėl tokio perviršio pareikšti mokėjimo reikalavimą pagal Sutarties įvykdymo užtikrinimą ir gautąją sumą sulaikyti kaip užstatą. Rangovui pašalinus defektus, Užsakovas privalo sumokėti Rangovui sulaikytąją (paimtą kaip užstatą) sumą kartu su artimiausiu eiliniu mokėjimu pagal Sutartį.
4.14. Avansinis mokėjimas pagal Sutartį nebus vykdomas.
4.15. Sutarties kaina be PVM nebus keičiama per visą Sutarties galiojimo laikotarpį. Kaina su PVM gali būti keičiama, jei keisis PVM tarifas. Mokesčio pakeitimo momentas įforminamas papildomu susitarimu prie Sutarties. Mokesčio perskaičiavimas vykdomas per 5 (penkias) darbo dienas po Lietuvos Respublikos PVM įstatymo, kuriuo keičiasi PVM tarifas, įsigaliojimo dienos.
4.16. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 (tris) darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir Subrangovo, nustatant tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.
4.17. Užsakovas galutinį atsiskaitymą turi atlikti per 30 (trisdešimt) kalendorinių po to, kai įvyksta visos šios galutinio atsiskaitymo sąlygos, kai: darbai laikomi užbaigtais, pašalinti vis defektai, nurodyti defektų akte ir sudarytas bei pasirašytas Darbų perdavimo priėmimo aktas (Sutarties priedas Nr. 9);
	5. UŽSAKOVO TEISĖS, PAREIGOS IR ATSAKOMYBĖ

	5.1. Užsakovas privalo perduoti Rangovui Statybvietę ir jos valdymo teisę ne vėliau kaip per 3 (tris) darbo dienas nuo Sutarties pasirašymo ir Sutarties įvykdymo užtikrinimo pateikimo dienos. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka.

	5.2. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo nuostatas, yra nurodytas 3.3 punkte.

	5.3. Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų 
atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės.

	5.4. Užsakovo atsakomybei ir rizikai priskiriama:
5.4.1. Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį;

	5.5. Rangovui tinkamai atlikus Darbus, Užsakovas privalo sumokėti Sutarties kainą.
5.6. Jeigu Rangovas vėluoja atlikti darbus iki darbų atlikimo termino, nurodyto sutarties 7.1 punkte, Užsakovas reikalaus delspinigių dėl vėlavimo, kurių dydis yra nurodytas 3.3 punkte.
5.7. Užsakovas turi teisę įsitikinti, kad Sutartį vykdys Rangovas, subrangovai turintys teisę verstis veikla, kuri reikalinga sutarčiai įvykdyti. Jei sutartį vykdys ne tam teisę turinys asmenys, bus laikoma esminiu Sutarties sąlygų pažeidimu.
5.8. Užsakovas turi teisę bet kuriuo metu tikrinti Darbų eigą ir kokybę, Rangovo teikiamų Medžiagų kokybę, Medžiagų naudojimą, o pastebėjęs nukrypimus nuo Sutarties sąlygų, bloginančius Darbų rezultato kokybę, ar kitus trūkumus, nedelsiant apie tai pranešti Rangovui. Jei Darbo atlikimo metu paaiškėja, kad Darbas nebus tinkamai atliktas, Užsakovas turi teisę nustatyti Rangovui protingą terminą trūkumams pašalinti, o jei Rangovas per nustatytą terminą šio reikalavimo neįvykdo – nutraukti sutartį ir reikalauti atlyginti nuostolius.
5.9. pasitelkti trečiuosius asmenis nustatytų trūkumų pašalinimui ir turėtomis išlaidomis sumažinti Sutarties kainą jei Rangovas laiku nepašalina Darbų trūkumų.

	6. RANGOVO TEISĖS, PAREIGOS IR ATSAKOMYBĖ

	6.1. Rangovas privalo vykdyti ir užbaigti Darbus pagal Sutartį, vadovaudamasis techninėse specifikacijose, aiškinamuosiuose raštuose, brėžiniuose, vizualizacijose numatytais sprendiniais, laikydamasis Sutartyje numatytų terminų, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų.

	6.2. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.

	6.3. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.

	6.4. Iki Darbų pradžios Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“.

	6.5. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.

	6.6. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti Darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.

	6.5. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje ir bet kokiose papildomose patalpose, kurias Užsakovas gali suteikti Rangovui kaip patalpas persirengimui, sandėliavimui ar administracinėms reikmėms.

	6.6. Vykdydamas Darbus Rangovas privalo:
6.6.1. savo sąskaita pašalinti iš Statybvietės visas statybines atliekas ir šiukšles;
6.6.2. sandėliuoti arba išvežti perteklines Medžiagas ir nereikalingus Rangovo Įrengimus;
6.6.3. valyti ir prižiūrėti patekimo į Statybvietę kelius, koridorius, laiptines ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų.

	6.7. Rangovui Darbams vykdyti gali būti suteikta teisė naudotis tokiu šilumos, elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotus resursus rinkos kainomis, kurias Užsakovas moka energetinių išteklių tiekimo įmonėms, jeigu nesusitariama kitaip.

	6.8. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose.

	6.9. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus.

	6.10. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Atsakingą asmenį, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Atsakingam asmeniui, tai, Atsakingam asmeniui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti.

	6.11. Rangovas privalo apsirūpinti visais prietaisais, įrengimais, instrumentais, darbo jėga, Medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Atsakingam asmeniui apie bet kokius numatomus atlikti bandymus ne vėliau kaip prieš 3 (tris) darbo dienas. Bandymai turi būti laikomi atlikti, kai jų rezultatus patvirtina Atsakingas asmuo.

	6.12. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė ar Darbo projektas yra su trūkumais, defektais arba kaip kitaip neatitinka Sutarties, tai Atsakingas asmuo gali atmesti tą Darbo projekto dalį, Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.

	6.13. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.

	6.14. Rangovas privalo sudaryti sąlygas Užsakovo atstovams lankytis statybos objekte bei susipažinti su visa Darbų dokumentacija.

	6.15. Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.

	6.16. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė Įranga, tiekta arba įrengta pagal šią Sutartį. Kartu turi būti pateikti minėtos Įrangos techniniai pasai, sertifikatai ir kiti būtini dokumentai.

	6.17. Rangovas iki Darbų pradžios privalo pateikti Užsakovui įrodymą, kad Rangovas yra apdraudęs savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos.

	6.18. Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.

	6.19. Rangovas įsipareigoja pranešti Užsakovui Subrangovų pavadinimus, kontaktinius duomenis ir jų atstovus Subrangovų sąraše (3.2.6 punktas), taip pat įsipareigoja informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau. Sutarties vykdymo metu Rangovas gali pakeisti Subrangovus informuodamas Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu protokolu įformina susitarimą dėl Subrangovo pakeitimo.
6.20. Jei pirkimo dokumentuose buvo nurodyti kvalifikaciniai reikalavimai Subrangovui, tuomet Rangovas pateikia būsimojo subrangovo kvalifikaciją pagrindžiančius dokumentus ir dokumentus, įrodančius, kad nėra pašalinimo pagrindų, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka.
6.21. Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

	6.22. Visoms panaudotoms Medžiagoms ir gaminiams Rangovas pateikia sertifikatus ir atitikties deklaracijas.
6.23. Jeigu Rangovas negauna mokėjimo Sutarties sąlygų 4.10 ir/ar 4.17 punktuose nurodytu terminu, tai jis turi teisę į delspinigius. Delspinigių dėl vėluojančio mokėjimo dydis nurodytas 3.3 punkte.


7. DARBŲ ATLIKIMO TERMINAI, VIETA, PERDAVIMAS IR GARANTIJOS
7.1. Darbų atlikimo galutinis terminas – 2025-08-18.
7.2. Darbų atlikimo terminas pratęsiamas nebus.
7.2. Darbų atlikimo vieta: Panevėžio mokymo centras, Staniūnų g. 68, Panevėžys.
7.3. Užsakovas užtikrina, kad, gavęs Rangovo prašymą, per 3 (tris) darbo dienas kartu su Rangovu atliktų bendrą atliktų Darbų apžiūrą ir patikrinimą po kurio Užsakovas parengtų Rangovui Darbų perdavimo-priėmimo aktą jame nurodydamas, kad Darbai buvo baigti pagal Sutartį kartu pridedant (jei reikia) defektų, atsiradusių dėl Sutarties neatitinkančių Medžiagų, Įrangos arba darbo kokybės, kurie neturės esminės įtakos naudojant Darbus pagal paskirtį, sąrašą. Jame turi būti įkainotas defektų taisymas ir nurodoma iki kada defektai turi būti pašalinti. Tokių defektų taisymo bendra vertė neturi viršyti 2 proc. Sutarties kainos ir laikas ištaisyti defektus neturi būti ilgesnis kaip 14 (keturiolika) dienų po Darbų perdavimo-priėmimo akto pasirašymo dienos.
7.4. Darbų perdavimo-priėmimo aktą pasirašo Užsakovas ir Rangovas. Defektų neištaisymas per Darbų perdavimo-priėmimo akte suteiktą laiką Užsakovui suteikia teisę pačiam ištaisyti defektus ir (arba) išskaičiuoti defektų taisymo išlaidų sumą iš galutinio mokėjimo Rangovui.
7.5. Iki galutinio Darbų priėmimo akto pasirašymo Rangovas savo sąskaita turi:
7.5.1. pilnai ir tinkamai sutvarkyti Darbų atlikimo vietą įskaitant likusio statybinio laužo, šiukšlių ir pan. išgabenimą;
7.5.2. perduoti Užsakovui tinkamai užpildytą visą reikalingą dokumentaciją.
7.6. Darbų pabaiga bus laikomas momentas, kai bus užbaigti visi antrame etape numatyti Darbai, ištaisyti defektai ir pasirašytas Darbų perdavimo – priėmimo aktas ir perduoti Užsakovui visi reikalingi dokumentai.
7.7. Visiems atliktiems Darbams, įskaitant jiems panaudotas Medžiagas, priemones bei visas jų sudedamąsias dalis, Rangovas suteikia ilgiausią atitinkamiems Darbams (ne mažiau 5 (penkių) metų garantiją) Lietuvos Respublikos teisės aktuose nustatytą garantinį terminą.
7.8. Garantinio laikotarpio metu atsiradus Darbų defektams, garantinis laikotarpis tai Darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.
7.9. Rangovas savo sąskaita remontuoja ir/arba pakeičia tinkama tą Darbų dalį, kuri neatlaiko eksploatacijos išbandymų ar kitokiu būdu pagrįstai nustatoma Užsakovo kaip neatitinkanti Sutarties sąlygų. Rangovas, nedelsiant po Užsakovo raštiško pranešimo apie defektus ar trūkumus gavimo, pradeda remontuoti ar keisti tinkama trūkumų turinčią Darbų dalį, ir yra atsakingas už bet kokią žalą, kurią gali tiesiogiai arba netiesiogiai sukelti trūkumai arba jų atitaisymas.
7.10. Jeigu Rangovas nepradeda šalinti trūkumų per Užsakovo pranešime nustatytą terminą arba nepašalina šių trūkumų nedelsiant (tačiau visais atvejais ne ilgiau nei per protingą, pagrįstai tam reikalingą laiko tarpą), Užsakovas gali, Rangovo rizika ir sąskaita, pats arba pasitelkdamas trečiuosius asmenis pašalinti trūkumus. Tokiu atveju Rangovas privalės atlyginti visus Užsakovo patirtus su trūkumų šalinimu susijusius nuostolius.
7.11. Rangovas Lietuvos Respublikos civilinio kodekso (aktuali redakcija) ir Lietuvos Respublikos statybos įstatymo (aktuali redakcija) nustatyta tvarka atsako už statinio sugriuvimą ar per garantinį terminą nustatytus defektus.
	8. SUTARTIES ĮVYKDYMO UŽTIKRINIMAS

	8.1. Sutarties įvykdymo užtikrinimą (banko garantiją arba draudimo bendrovės laidavimo raštą (Sutarties priedas Nr. 13) Rangovas privalo pateikti Užsakovui ne vėliau kaip per 3 (tris) darbo dienas nuo Sutarties pasirašymo. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. Užtikrinimo suma nurodyta 3.3 punkte. Sutarties įvykdymo užtikrinimas įsigalioja banko garantijos arba draudimo bendrovės laidavimo rašto išdavimo dieną ir turi galioti iki Darbų atlikimo termino pabaigos, įskaitant laikotarpį statybvietės perdavimui. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti Darbus, atitinkamai turi būti pratęstas ir Sutarties įvykdymo užtikrinimo galiojimas

	8.2. Sutarties įvykdymo užtikrinimu garantuojama ar laiduojama, kad Užsakovui bus sumokėta nustatyta pinigų suma ar atsakyta už Rangovo prievoles dėl to, kad Rangovas neįvykdė įsipareigojimų pagal Sutartį ar vykdė juos netinkamai.

	8.3. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 5 (penkias) kalendorines dienas pateikti naują sutarties įvykdymo užtikrinimą.

	8.4. Sutarties įvykdymo užtikrinimas grąžinamas Rangovui per 10 (dešimt) kalendorinių dienų nuo Darbų pabaigos, nurodytos Sutarties 7.6 punkte.


9. NENUGALIMA JĖGA (FORCE MAJEURE)
9.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
9.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
9.3 Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji ne vėliau kaip per 3 (tris) darbo dienas nuo tokių aplinkybių atsiradimo informuoja kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma ir ieško alternatyvių būdų savo įsipareigojimams, kurių nenugalimos jėgos (force majeure) aplinkybės netrukdo, vykdyti.
9.4. Rangovas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
9.5. Šalies negalėjimas vykdyti įsipareigojimų nebus traktuojamas kaip Sutarties pažeidimas ar nevykdymas, jeigu Šalis, kurią paveikė nenugalimos jėgos (force majeure) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta. Pagrindas atleisti Sutarties Šalį nuo atsakomybės atsiranda nuo nenugalimos jėgos (force majeure) aplinkybės atsiradimo arba pranešimo apie ją momento. Laiku nepranešus apie nenugalimos jėgos (force majeure) aplinkybes, įsipareigojimų nevykdanti Šalis tampa iš dalies atsakinga už nuostolių, kurių būtų išvengta, atlyginimą.
	9.6. Jei nenugalimos jėgos (force majeure) aplinkybės trunka ilgiau kaip 60 (šešiasdešimt) kalendorinių dienų, tuomet, nepaisant Rangovui suteikto sutarties įvykdymo termino pratęsimo, Šalys turi teisę nutraukti šią Sutartį įspėdamos viena kitą prieš 15 (penkiolika) kalendorinių dienų. Jei, pasibaigus šiam terminui, nenugalimos jėgos (force majeure) aplinkybės vis dar yra, Sutartis nutraukiama ir Šalys atleidžiamos nuo tolesnio jos vykdymo.
10. SUTARTIES ESMINIS PAŽEIDIMAS IR NUTRAUKIMAS


	10.1. Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Užsakovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.

	10.2. Užsakovas privalo bet kuriuo šiame punkte išvardintu atveju arba aplinkybėms, prieš 14 (keturiolika) dienų apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų, jei Rangovas:
10.2.1. nevykdo Sutarties sąlygų 10.1 punkte nurodytų reikalavimų ir dėl to Užsakovas iš esmės negauna Darbų rezultato, kokio tikėjosi;
10.2.2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba tampa aišku, kad juos baigti iki Darbų atlikimo termino pabaigos neįmanoma.

	10.3. Nutraukus Sutartį pagal 10.2 punktą: 
10.3.1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir
10.3.2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ir baudą, prilygstančią 10 (dešimt) proc. nutraukimo dieną neatliktos Darbų dalies vertei. Užsakovas, padaręs tokius atskaitymus už papildomas Išlaidas, praradimus ir nuostolius, visą likusią Rangovui mokėtiną sumą privalo išmokėti Rangovui.

	10.4. Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 (keturiolika) dienų apie tai raštu pranešdamas Rangovui. Tokiu atveju Rangovui turi būti sumokėta:
10.4.1.už bet kurį tinkamai atliktą Darbą pagal Sutartyje nustatytas kainas;
10.4.2. išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe.
10.4.3. bet kurios kitos išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus.
Užsakovas neturi teisės nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą Rangovą.

	10.5. Rangovas gali bet kuriuo šiame punkte išvardintu atveju arba aplinkybėms, prieš 14 (keturiolika) dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų: 
10.5.1. Užsakovas visiškai nevykdo savo įsipareigojimų pagal Sutartį;
Rangovo pasirinkimas nutraukti Sutartį neturi pažeisti kurių nors kitų iš Sutarties arba kitaip kylančių Rangovo teisių.
Jeigu Rangovas nutraukė Sutartį pagal 10.5.1 punktą, jam turi būti suteikta teisė atgauti statybvietės palikimo išlaidas kartu su bauda, prilygstančia 10 (dešimt) proc. nutraukimo dieną neatliktos Darbų dalies vertei. 

	10.6. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
10.6.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
10.6.2. perduoti Užsakovui Įrangą ir Medžiagas, už kuriuos jau sumokėta;
10.6.3. pašalinti visus Rangovo įrengimus ir kitus daiktus iš Statybvietės ir pats palikti Statybvietę.

	10.7. Užsakovas taip pat gali Lietuvos Respublikos viešųjų pirkimų įstatymo nurodytais atvejais ir tvarka vienašališkai nutraukti Sutartį apie tai Rangovui pranešant raštu.


11. SUTARTIES GALIOJIMAS
11.1. Ši Sutartis įsigalioja nuo jos pasirašymo momento, ir galioja iki visiško sutartinių įsipareigojimų pagal šią Sutartį įvykdymo.
11.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
11.3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
12. GINČŲ SPRENDIMAS
12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
12.2. Sutarties Šalys visus ginčus stengiasi išspręsti derybomis. Kilus ginčui Sutarties Šalys raštu išdėsto savo nuomonę viena kitai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 10 (dešimt) dienų. Ginčas turi būti išspręstas per ne ilgesnį nei 20 (dvidešimt) darbo dienų terminą nuo derybų pradžios. Jei ginčo išspręsti derybomis nepavyksta arba jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai, pereiti prie sekančio ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos civilinio proceso kodekso nustatyta tvarka.
13. REIKALAVIMAI APLINKOSAUGAI
13.1. Darbai turi vykdomi vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos Perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1 punktu (2 priedo 13 ir 14 skyriai) ir 4.4.4.3 punktu.
13.2. Tiekėjas, vykdydamas sutartį, turės pateikti visus Medžiagų, naudojamų Darbams atlikti, sertifikatus.
13.3. Tiekėjas, vykdydamas Darbus, turi naudoti mažiau ar nenaudoti pavojingųjų cheminių medžiagų, neteršti aplinkos ir nekelti pavojaus sveikatai, t. y remonto Darbų metu:
13.3.1. transportuojant visas Darbų vietoje susidarančias statybines atliekas iš Darbų vietos naudoja daugkartinius konteinerius, išskyrus, kai susidarančios atliekos turi būti perdirbamos ar vežamos į Mechaninio biologinio apdorojimo (MBA) įrenginius;
13.3.2. pakartotinai naudoja, perdirba ar kitaip naudoja Darbų atlikimo procese susidariusias atliekas.
13.4. Pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas (LR aplinkos ministro 2011-06-28 įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ aktuali redakcija).
14. BAIGIAMOSIOS NUOSTATOS
14.1. Visi rašytiniai pranešimai, nurodymai, prašymai, kiti dokumentai ar susirašinėjimas vienos iš Šalių skirti kitai Šaliai, siunčiami raštu ir laikomi atlikti tinkamu būdu, jei buvo adresuoti šioje Sutartyje nurodytais adresais. Apie savo adreso ar kitų rekvizitų pasikeitimą kiekviena šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Šaliai nepranešusiai apie adreso pasikeitimą, tenka visa rizika susijusi su dokumentų negavimo nuostoliais.
14.2. Sutarties sąlygos Sutarties galiojimo laikotarpiu negali būti keičiamos, išskyrus tokias, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės aiškiai ir nedviprasmiškai buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir (ar) Sutarties sudarymo metu, Sutarties Šalys gali keisti tik neesmines Sutarties sąlygas, arba atlikti pakeitimus numatytus Viešųjų pirkimų įstatymo 89 straipsnyje ir kituose viešuosius pirkimus reglamentuojančiuose teisės aktuose.
14.3. Sutartis surašoma 2 (dviem) turinčiais vienodą juridinę galią egzemplioriais, kiekvienai Šaliai po vieną.
14.4. Dėl visko, kas tiesiogiai nereglamentuota šioje Sutartyje, Šalys privalo vadovautis galiojančiais Lietuvos Respublikos įstatymais ir kitais teisės aktais.
14.5. Rangovo atstovas, atsakingas už Sutarties vykdymą - ....................................................................................................................................................................
14.6. Užsakovo atstovas, atsakingas už Sutarties vykdymą – ūkio ir techninio personalo skyriaus vedėjas Dainius Daugėla, tel.: +370 676 76553, el. paštas: dainius.daugela@paneveziomc.lt
14.7. Užsakovo skiriamas asmuo, skiriamas atsakingas už Sutarties ir pakeitimų paskelbimą, pagal LR Viešųjų pirkimų įstatymą 86 str. 9 dalies nuostatas – viešųjų pirkimų specialistė Virginija Brazdžiūnienė, tel.: +370 656 58439, el. paštas: virginija.brazdziuniene@paneveziomc.lt
15. SUTARTIES PRIEDAI
15.1. Sutarties 1 priedas – Pirkimo dokumentai (išskyrus dokumentus, kurie pridedami kaip atskiri Priedai, nurodyti žemiau);
15.2. Sutarties 2 priedas – Techninė specifikacija;
15.3. Sutarties 3 priedas – Rangovo pasiūlymas;
15.4. Sutarties 4 priedas – Rangovo pateikta lokalinė sąmata;
15.5. Sutarties 5 priedas - Subrangovų sąrašo forma;
15.6. Sutarties 6 priedas - Specialistų sąrašas;
15.7. Sutarties 7 priedas – Tiekėjo deklaracija;
15.8. Sutarties 8 priedas – Statybvietės perdavimo priėmimo akto forma;
15.9. Sutarties 9 priedas – Darbų perdavimo ir priėmimo akto forma;
15.10. Sutarties 10 priedas – Atliktų Darbų akto forma;
15.11. Sutarties 11 priedas - Trišalio susitarimo dėl tiesioginio atsiskaitymo su Subrangovu forma;
15.12. Sutarties 12 priedas – Susitarimo forma;
15.13. Sutarties 13 priedas - Sutarties sąlygų įvykdymo užtikrinimo formos;
15.14. Sutarties 14 priedas - Garantinių įsipareigojimų užtikrinimo formos.
16. ŠALIŲ REKVIZITAI
	Užsakovas
Panevėžio mokymo centras
J. Basanavičiaus g. 23A, 36205 Panevėžys
Juridinio asmens kodas 306137642
PVM kodas LT100015245512
A/s LT03 4040 0636 1000 2043
Lietuvos Respublikos finansų ministerija
Banko kodas 40400
Tel. +370 684 80181
El. paštas info@paneveziomc.lt

